Eldgosaannáll Íslands

Eldgosaannáll Íslands. Gos sem ollu eignar og/eða manntjóni eru feitletruð.
 Forsöguleg gos 
 fyrir um 16 milljón árum - elsta berg sem þekkt er á Íslandi myndaðist í hraungosi.
 um 6600 f.Kr. - Stórgos á Veiðivatnasvæðinu, þá rann Þjórsárhraunið mikla. Þetta er mesta hraungos sem vitað er um að orðið hafi á Íslandi. Þjórsárhraunið er hátt í 1000 ferkílómetrar að flatarmáli og rann yfir 100 km leið allt til sjávar og myndar ströndina milli Þjórsár- og Ölfusárósa.
 um 5000 f.kr. - Hekla (H5). Fyrsta súra gjóskugosið í Heklu. Þá féll öskulagið H5 en það finnst í jarðvegi á miðhálendinu og víða um Norðurland.
 um 3000 f.Kr. - Vestmannaeyjar. Myndun Helgafells og eldra hraunsins á Heimaey.
 um 2500 f.Kr. - Hekla (H4)
 um 1200 f.Kr - Veiðivatnasvæði, Búrfellshraun rann úr gígaröð í grennd við Veiðivötn, annars vegar að Þórisósi og hins vegan niður með Tungná og Þjórsá allt niður í Landsveit.
 um 1000 f.Kr. - Katla. Tvö öskulög á Suðurlandi og Reykjanesskaga.
 um 900 f.Kr. - Hekla (H3)
 um 250 e.Kr. - Snæfellsjökull

 9. og 10. öld 
 um 870 - Ösku- og hraungos í Vatnaöldum, Landnámslagið myndast
 um 900 - Afstapahraun
 um 900 - ? í Vatnajökli
 um 900 - Krafla
 um 900 - Rauðhálsahraun í Hnappadal
 um 905 - ? í Vatnajökli
 um 920 - Undan Reykjanesi, staðsetning óviss. Gjóskulag frá gosinu er þekkt.
 um 920 - Katla (öskulag nefnt Katla-R)
 939 - Eldgjá og Katla. Mikið hraunflóð úr Eldgjá rann yfir Álftaver, Meðalland og Landbrot. Sennilega sá jarðeldur, sem Molda-Gnúpur og hans fólk hrökklaðist undan skv. Landnámu. Landnáma segir einnig frá myndun Sólheimasands í miklu hlaupi Jökulsár.
 um 940 - Í Vatnajökli/Veiðivötnum (gjóskulag á NA-landi)
 um 950 - Hallmundarhraun rennur frá gíg vestan undir Langjökli og eyðir byggð í Hvítársíðu í Borgarfirði. Surtshellir, Víðgelmir og margir fleiri hellar myndast í hrauninu. 
 999 eða 1000 - Svínahraun
 um 1000 - Katla. Gjóskulag er frá þessum tíma. Heimild fyrir hlaupi.

 11. öld 
 um 1060 - ? í Vatnajökli

 12. öld 
 1104 - Hekla. Fyrsta gos hennar á sögulegum tíma og það mesta. Mikið öskufall til norðurs og norðausturs. Þjórsárdalur eyddist, þ.á m. bærinn Stöng.
 1151 - Krýsuvíkureldar. Gos í Trölladyngju; Ögmundarhraun og Kapelluhraun renna.
 1158 - Hekla, gos nr. 2
 um 1160 - ? í Vatnajökli
 1160-1180 - Tvisvar gaus í sjó undan Reykjanesi (öskulög þekkt)
 1179 - Katla. Heimildir eru óljósar en öskulag hefur fundist í Grænlandsjökli.
 1188 - ? Rjúpnadyngjuhraun og Mávahlíðahraun runnu

 13. öld 
 1206 - Hekla, gos nr. 3
 1210-40 - undan Reykjanesi. Eldey myndaðist. Upphaf Reykjaneselda.
 1222 - Hekla, gos nr. 4
 1223 - Gaus í sjó undan Reykjanesi.
 1225 - undan Reykjanesi, staðsetning óviss.
 1226-27 - nokkur gos á Reykjanesi. Þeim eru eignuð Yngra Stampahraun, (Klofningahraun), Eldvarpahraun, Illahraun og Arnarseturshraun. Sandvetur af völdum mikils öskugoss við Reykjanestá og féll svokallað Miðaldalag. Harðindi í kjölfarið.
 1231 - Gaus í sjó undan Reykjanesi.
 1238 - Gaus í sjó undan Reykjanesi.
 1240 - Gaus í sjó undan Reykjanesi.
 1245 - Katla. Eldur og hlaup úr Sólheimajökli.
 1262 - Katla. Eldur með miklu öskufalli í Sólheimajökli. Síðasta hlaupið á Sólheimasandi.
 1300-01 - Hekla, gos nr. 5. Mikið öskufall í Skagafirði og hungursneyð í kjölfarið.

 14. öld 
 1311 - Katla. Myrkur á Austfjörðum og öskufall víða um land. Mikið hlaup, sennilega á Mýrdalssandi, en heimildir um það eru óljósar og misvísandi. Ótíð og heybrestur árið eftir með tilheyrandi mannfalli.
 1332 - í Vatnajökli, sennilega í Grímsvötnum.
 1340 - ? Brennisteinsfjöll (engin hraun frá 14. öld hafa fundist á Reykjanesskaga)
 1341 - Hekla, gos nr. 6. Askan barst vestur um Borgarfjörð og Akranes. Mikill skepnufellir, sérstaklega á Rangárvöllum og eyddust margar byggðir.
 1341 - ? Grímsvötn
 1354 - ? Grímsvötn
 1357 - Katla. Mikið gos og tjón.
 1362 - Öræfajökull/Knappafellsjökull. Mesta öskugos Íslandssögunnar. Eyddist Litla-Hérað allt og virðast fáir hafa komist af. Var sveitin nefnd Öræfi þegar hún fór að byggjast aftur og jökullinn Öræfajökull. Mest af öskunni barst til austurs á haf út en eyddi þó miklu af Hornafirði og Lónshverfi í leiðinni. Jökulhlaup fram á Skeiðarársand og út í sjó.
 1372 - neðansjávargos norðvestan Grímseyjar
 1389-90 - Í og við Heklu, gos nr. 7. Norðurhraun rennur, kirkjustaðurinn Skarð, Tjaldastaðir og e.t.v. fleiri bæir fara undir hraun.

 15. öld 
 1416 - Katla
 1422 - undan Reykjanesi. Eyja myndast og stendur í nokkur ár.
 1440 - norðan og sunnan við Heklu
 1477 - á Heljargjárrein. Gos á langri sprungu í Veiðivötnum allt að vestanverðum Vatnajökli.Veiðivötn verða til í núverandi mynd
 um 1480-1500 - Katla
 um 1500 - í Vatnajökli

 16. öld 
 1510 - Hekla, gos nr. 8. Stórgos með miklu öskufalli til suðurs. Stærsta Hekluhraun frá sögulegum tíma. Mikil landeyðing í Rangárvallasýslu í kjölfarið.
 1554 - Vondubjallar suðvestur af Heklu. Gosið stóð í 6 vikur um vorið. Rauðubjallar mynduðust og frá þeim rann Pálssteinshraun.
 1580 - Katla
 um 1582 - við Eldey
 1597 - Hekla, gos nr. 9. Gos hófst 3. janúar og stóð langt fram á sumar. Gjóska dreifðist víða en olli litlum búsifjum, þó helst í Mýrdal.
 1598 - Grímsvötn

 17. öld 
 1603 - Grímsvötn
 1612 - Katla (og/eða Eyjafjallajökull). Gos hófst 16. október en heimildum ber ekki saman um í hvorum jöklinum hafi gosið, Katla talin líklegri.
 1619 - Grímsvötn
 1625 - Katla. 2. - 14. september. Stórgos með miklu öskufalli til austurs. 25 bæir fóru í eyði. Þorsteinn Magnússon klausturhaldari í Þykkvabæ skrifaði skýrslu um gosið, hina fyrstu sinnar tegundar á Íslandi.
 1629 - Grímsvötn
 1636-37 - Hekla, gos nr. 10. Gosið hófst 8. maí og stóð í rúmt ár. Öskufall til norðausturs og tjón lítið.
 1637-38 - við Vestmannaeyjar
 1638 - Grímsvötn
 1655 - ? sennilegt gos í Vatnajökli, líklega í Kverkfjöllum. Stórhlaup í Jökulsá á Fjöllum. 
 1659 - Grímsvötn
 1660-61 - Katla. Gosið hófst 3. nóvember og stóð fram yfir áramót. Lítið öskufall en stórt hlaup á Mýrdalssandi og tók Höfðabrekku af.
 1681 - í Vatnajökli
 1684-85 - Grímsvötn. Stórt hlaup í Jökulsá á Fjöllum, einn maður fórst auk fjölda búfjár.
 1693 - Hekla, gos nr. 11. Gos hófst 13. febrúar og stóð fram á haust. Mikið öskufall til norðvesturs í upphafi goss sem olli miklu og varanlegu tjóni í nærsveitum.
 1693 - Katla
 1697 - í Vatnajökli

 18. öld 
 1702 - í Vatnajökli
 1706 - í Vatnajökli
 1711-12 - Kverkfjöll
 1716 - í Vatnajökli
 1717 - í Vatnajökli
 1721 - Katla. Mikið öskufall, um 1 km³ og stórhlaup.
 1724-29 - Mývatnseldar. Hraun rann m.a. út í Mývatn og sprengigígurinn Víti við Kröflu myndaðist.
 1725 - í Vatnajökli
 1725 - suðaustur af Heklu
 1726 - í Vatnajökli
 1727 - Öræfajökull, við jökulrætur ofan Sandfellsskerja. 3 fórust.
 1729 - Kverkfjöll
 1746 - Mývatnseldar, 1 gos
 1753 - suðvestan Grímsvatna
 1755-56 - Katla. Gosið hófst 17. október og stóð fram í miðjan febrúar. Barst mikil aska, um 1,5 km³, til austnorðausturs og olli miklu tjóni í Skaftártungu, Álftaveri og Síðu. Mikið hlaup á Mýrdalssandi, mest vestan við Hafursey. Eldingar bönuðu 2 mönnum. Um 50 bæir fóru í eyði, flestir þó aðeins tímabundið.
 1766 - Vestanvert í Vatnajökli, sennilega í Bárðarbungu.
 1766-68 - Hekla, gos nr. 12. Öskufall í Húnavatns- og Skagafjarðarsýslum. 10 jarðir fóru í eyði.
 1774 - Grímsvötn
 1783 - á Reykjaneshrygg suðvestur af Eldey. Nýey reis úr sjó en hvarf fljótt aftur.
 1783-84 - Skaftáreldar / Grímsvötn. Hraun runnu meðfram Skaftá og Hverfisfljóti niður á láglendi og þöktu um 580 km². Öskufall og eiturmóða ollu heybresti og hungursneyð um mestallt land.
 1797 - Grímsvötn

 19. öld 
 1807 - Grímsvötn
 1816 - Grímsvötn
 1821 - Katla
 1821-23 - Eyjafjallajökull. Gosið hófst 19. desember og var kraftlítið framan af. Ekkert hraun rann en nokkurt öskufall varð. Hlaup til norðurs út í Markarfljót.
 1823 - í Vatnajökli
 1830 - Eldeyjarboði
 1838 - Grímsvötn
 1845-46 - Hekla, gos nr. 13. Gosið hófst 2. september og stóð í um 7 mánuði. Mikið öskufall til suðausturs og hlaup í Ytri-Rangá. Hraun runnu til vesturs og norðvesturs, um 25 km², og var bærinn Næfurholt fluttur um set vegna þessa.
 1854 - Grímsvötn
 1860 - Katla. Lítið gos.
 ? 1861 - Grímsvötn
 1862-64 - á Heljargjárrein. Gos hófst 30. júní á um 15 km langri sprungu norðan Tungnaárjökuls. Mynduðust þar Tröllagígar og rann frá þeim Tröllahraun.
 1867 - Grímsvötn
 1867-68 - neðansjávatgos í grennd  við Mánáreyjar
 1872 - í Vatnajökli
 1873 - Grímsvötn
 1874 - Askja. Líklegt gos í febrúar. Gufumekkir sáust.
 1875 - Askja. Hraungos hófst 3. janúar. Sigketill byrjaði að myndast síðar í mánuðinum.
 1875 - Askja. Hraungos hófst í Sveinagjá á Mývatnsöræfum 18. febrúar á 25 km langri sprungu. Stóð það fram í miðjan ágúst og rann frá því Nýjahraun. Talið vera kvikuhlaup undan Öskju.
 1875 - Askja. Eitt mesta öskugos Íslandssögunnar hófst 28. mars og stóð í um 8 klst. Gaus úr Víti og fleiri gígum. Mikið tjón af öskufalli um miðbik Austurlands og fóru margir bæir í eyði. Fluttust margir Austfirðingar til Vesturheims í kjölfarið. Vísir að Öskjuvatni myndaðist og stækkaði það jafnt og þétt. Fleiri gosa varð vart á næstu mánuðum.
 1876 - Askja. Seinast sást til elds í árslok.
 1876 - í Vatnajökli
 1878 - Krakatindur austan Heklu
 1879 - Geirfuglasker
 1883 - Grímsvötn
 ? 1884 - Nálægt Eldey. Óljósar heimildir.
 ? 1885 - Grímsvötn
 1887 - Grímsvötn
 1889 - Grímsvötn
 1892 - Grímsvötn
 ? 1896 - Líklegt gos suður af Vestmannaeyjum
 1897 - Grímsvötn

 20. öld 
 1902-04 - Grímsvötn
 1905-06 - Grímsvötn
 1908-09 - Grímsvötn
 1910 - Grímsvötn. Öskufalls varð vart austanlands frá júní til nóvember.
 1913 - Mundafell / Lambafit austan við Heklu.
 1918 - Katla. Gosið hófst 12. október og var lokið 5. nóvember. Gosmökkurinn náði 14,3 km hæð og olli talsverðu tjóni í Skaftártungu. Mikið hlaup á Mýrdalssandi og voru leitarmenn þar hætt komnir en margt fé týndist. 1921 - Askja. Lítið hraungos.
 1922 - Askja. Lítið hraungos.
 1922 - Grímsvötn. Gos hófst í lok september og lauk innan mánaðar.
 1923 - Askja. Lítið hraungos.
 1923 - Grímsvötn. Smágos.
 1926 - Askja. Gos um sumarið. Lítil eyja myndaðist í Öskjuvatni.
 1926 - við Eldey. Ólga í sjónum í nokkrar klst.
 1927 - við Esjufjöll. Smágos og allmikið hlaup undan Breiðamerkurjökli sem varð einum manni að bana.
 ? 1929 - Askja
 1929 - Kverkfjöll. Eldur sást lengi um sumarið.
 1933 - Grímsvötn. Smágos.
 1934 - Grímsvötn. Gos hófst í lok mars og stóð fram í miðjan apríl.
 1938 - Grímsvötn. Gos nyrst í öskjunni en komst ekki upp úr jökulísnum.
 ? 1941 - Grímsvötn. Hugsanlegt gos.
 ? 1945 - Grímsvötn. Hugsanlegt gos.
 1947-48 - Hekla, gos nr. 14. Gosið hófst 29. mars með sprengingu. Gosmökkurinn náði 30 km hæð; öskufall til suðurs yfir Fljótshlíð og Eyjafjöll. Heklugjá opnaðist endilöng, um 0,8 km³ af hrauni runnu, mest til vesturs og suðvesturs úr Axlargíg.
 ? 1954 - Grímsvötn. Hugsanlegt gos.
 ? 1955 - Katla. Sennilega smágos undir jöklinum. Lítið hlaup.
 1961 - Askja. Hraungos hófst 26. október á um 300 m langri sprungu og stóð fram í lok nóvember.
 1963-67 - Vestmannaeyjar: Surtsey reis úr sæ 14. nóvember í neðasjávargosi suðvestur af Geirfuglaskeri. Síðar mynduðust eyjarnar Syrtlingur og Jólnir en hurfu fljótt aftur.
 1970 - Hekla, gos nr. 15. Gos hófst 5. maí í suðvesturhluta Heklugjár og í Skjólkvíum norðan fjallsins. Talsvert öskufall til NNV, allt norður í Húnavatnssýslur. Í fjallinu sjálfu hætti virknin eftir nokkra daga en í Skjólkvíum gaus í um 2 mánuði.
 1973 - Vestmannaeyjar. 1600 m löng gossprunga opnast austast á Heimaey 23. janúar. Um þriðjungur bæjarins fór undir hraun, yfir 400 eignir eyðilögðust. Eldfell myndaðist og Heimaey stækkaði til austurs.
 1975 - Kröflueldar, 1. gos 20. desember. Hraungos á stuttri sprungu við Leirhnjúk.
 1977 - Kröflueldar, 2. gos 27. - 29. apríl
 1977 - Kröflueldar, 3. gos 8. - 9. september
 1980 - Kröflueldar, 4. gos 16. mars
 1980 - Kröflueldar, 5. gos 10. - 18. júlí
 1980-81 - Hekla, gos nr. 16. Gosið hófst 17. ágúst og stóð fram á hinn 20.. Aska barst til norðurs, hraun rann mest til vesturs og norðurs. Gosið tók sig upp aftur 9. apríl árið eftir og lauk endanlega 16. apríl. 
 1980 - Kröflueldar, 6. gos 18. - 23. október
 1981 - Kröflueldar, 7. gos 30. janúar - 4. febrúar
 1981 - Kröflueldar, 8. gos 18. - 23. nóvember
 1983 - Grímsvötn. Smágos í maílok.
 ? 1984 - Grímsvötn. Sennilega smágos.
 1984 - Kröflueldar, 9. gos 4. - 18. september
 ? 1985 - Lokahryggur undir Vatnajökli. Hugsanlegt smágos. Gosórói á mælum og sigkatlar í jöklinum.
 1991 - Hekla, gos nr. 17. Gos hófst 17. janúar í suðurhluta Heklugjár en dróst fljótt saman. Einn gígur austan í fjallinu var virkur til 17. mars. Talsvert hraun rann sunnan megin í fjallinu en öskufall var lítið.
 1996 - Gjálpargosið / Bárðarbunga. Gos hófst 30. september á 4-5 km sprungu undir jökli milli Bárðarbungu og Grímsvatna og stóð til 13. október. Skjálftavirknin benti til kvikuhlaups frá Bárðarbungu. Bræðsluvatn rann til Grímsvatna og hljóp þaðan út á Skeiðarársand 5. nóvember.
 1998 - Grímsvötn. 18. - 28. desember.
 2000 - Hekla, gos nr. 18 26. febrúar - 8. mars.

 21. öld 
 2004 - Grímsvötn. Gos hófst 1. nóvember.
 2010 - Eyjafjallajökull. Gos hófst á Fimmvörðuhálsi 20. mars.
 2010 - Eyjafjallajökull. Gos hófst í Eyjafjallajökli 14. apríl.
 2011 - Grímsvötn. Gos hófst 21. maí.
 2014 - 2015 - Holuhraun. Gos hófst 29. ágúst 2014 og því lauk 28. febrúar 2015.

 2021 - 2023 - Fagradalsfjallseldar
 Fagradalsfjall og nágrenni. Gos hófst 19. mars og stóð í 6 mánuði 
Þann 3. ágúst 2022 opnaðist önnur sprunga við Meradali, 1,5 kílómetrum frá gosinu árið áður. Það gos stóð í 18 daga.
 2023, 10. júlí hófst eldgos við Litla-Hrút sem stóð til 5. ágúst.
 2023 -  Sundhnúkseldar 
 2023, 18. desember hófst eldgos við Sundhnúksgíga á Reykjanesskaga, var þetta öflugt gos fyrsta daginn og var á 4km langri sprungu. Datt virknin fljótt niður og var henni lokið  21. desember.2024, 14. janúar hófst eldgos við Sundhnúk. Tvær sprungur opnuðust, önnur um 1 km löng, en hin styttri aðeins tugi metra frá Grindavíkurbæ sem eyðilagði 3 hús.2024, 8. febrúar hófst eldgos á Reykjanesskaga. Um 3km löng sprunga opnaðist og lá hún frá Sundhnúk í suðri til austurenda Stóra-Skógfells. Eldgosið breyttist tímabundið í lítið sprengigos þar sem það komst í grunnvatn.2024, 16. mars hófst eldgos á Reykjanesskaga. Um 3 km löng sprunga opnaðist og lá hún frá Hagafells og Stóra-Skógfells.2024, 29. maí hófst eldgos í Sundhnúksgígum. Um 3,5 km löng gossprunga opnaðist. Hraunið komst í snertingu við grunnvatn sem olli nokkuð öflugum gjósku sprengingum.2024, 22. ágúst hófst eldgos í Sundhnúksgígum.2024, 20. nóvember hófst eldgos í Sundhnúksgígum.2025, 1. apríl hófst eldgos í Sundhnúksgígum. Það stóð aðeins í nokkra klukkutíma.2025, 16. júlí''' hófst eldgos í Sundhnúksgígum.

Tenglar
Íslensk eldfjallavefsjá 
 Af hverju eru sum eldfjöll á Íslandi virk en önnur ekki? - Vísindavefur
Hversu mörg eldgos hafa verið á Íslandi síðustu fimmtíu árin? - Vísindavefur 
Hvert er stærsta sprengigos á Íslandi og hvenær varð það? - Vísindavefur 
Gosannálar - Eldgos.is

 Tilvísanir 
Flokkur:Eldfjallafræði
Flokkur:Eldgos á Íslandi
Flokkur:Saga Íslands